**Enerji mənbələri**
**Bərpa olunan enerji** — günəş, külək, dalğa, geotermal enerji,su və digər bərpa olunan mənbələrdən alınan enerjiyə deyilir. Bu zaman təbiətdə daim baş verən proseslərdən istifadə olunur və bu mənbələr insan istifadəsi nəticəsində tükənə bilməz. Alternativ energetika təkcə ətraf mühitin mühafizəsi üçün vacib deyil. Qeyri-ənənəvi enerji mənbələrindən istifadə iki vacib şərtə əsaslanır: yanacaq mənbəyinin bərpa olunan olması və verilmiş ərazidə mövcudluğu. O, ölkələrin, ərazilərin, təsərrüfat sistemlərinin neftdən və onun qiymətindən asılılığını yumşaldır. Regionun xüsusiyyətindən asılı olaraq alternativ enerjidən istifadənin strukturunda bu və ya digər mənbə üstünlük təşkil edir. Məsələn, İslandiya, Danimarka və ABŞ-nin bəzi ştatlarında alternativ enerji istehsalında üstünlük geotermal mənbələrə verilir. Norveçdə, əsasən, kiçik gücə malik hidroenergetik qurğulardan istifadə edilir. Düzən ərazilərdə külək elektrostansiyalarından, cənub regionlarda günəş batareyalarından istifadə edilir. Zəngin meşə ehtiyatlarına malik ölkələrdə biokütlənin (yonqar, talaşa) yanma texnologiyasından geniş istifadə edilir.

Növləri
-------

Bərpa olunan enerji mənbələri aşağıdakılardır:

1. Biokütlə enerjisi (bioqaz);
2. Külək enerjisi;
3. Günəş enerjisi;
4. Hidroelektrik enerji;
5. Geotermal enerji;
6. Dalğa enerjisi;
7. Hidrogen yanacağı enerjisi;
8. Qabarma-çəkilmə enerjisi;
9. Dünya okeanının termik enerjisi;

Tətbiqi
-------

Ekoloji cəhətdən təmiz alternativ və bərpa olunan enerji mənbələrindən elektrik enerjisinin istehsalında ABŞ, Rusiya, Kanada, Almaniya, Finlandiya, Norveç, Danimarka, İspaniya, Çin, Yaponiya və digər inkişaf etmiş ölkələr qabaqcıl mövqe tuturlar.

BMT-nin hesabatına əsasən, 2008-ci ildə dünyada alternativ enerji mənbələrinə 140 mlrd. ABŞ dolları, neft və daş kömürün istehsalına isə 110 mlrd. ABŞ dolları vəsait xərclənib. Dünya üzrə ümumilikdə külək enerjisindən istifadəyə 51.8 mlrd. Günəş enerjisindən istifadəyə 33.5 mlrd. bio-yanacaqdan istifadəyə isə 16.9 mlrd. ABŞ dolları vəsait xərclənmişdir. Avropa ölkələri 2008-ci ildə alternativ enerjiyə 50 mlrd. Amerika 30 mlrd. Çin 15.6 mlrd. Hindistan isə 4.1 mlrd. ABŞ dolları vəsait sərf edib.

Beynəlxalq Bərpaolunan Enerji Agentliyinin (IRENA) hesabatına əsasən, 2018-ci ildə dünyada bərpaolunan enerji mənbələri üzrə quraşdırılmış 2350,756 GVt gücün 70 faizi Çin, ABŞ, Braziliya, Almaniya, Hindistan, Kanada, Yaponiya, İtaliya, Rusiya və Fransanın payına düşüb.

Azərbaycanda
------------

— alternativ və bərpaolunan enerji potensialı olduqca yüksəkdir. Belə ki, son tədqiqatlar ölkəmizdə 27,5 min meqavat həcmində bərpaolunan enerji potensialının mövcudluğunu təsdiqləyib. Bunun isə 3 min meqavatı külək enerjisinin, 23 min meqavatı günəş enerjisinin, 380 meqavatı bioenerjinin, 520 meqavatı isə dağ çaylarının payına düşür. Bütövlükdə isə, hazırda Azərbaycanın ümu­mi enerji istehsalında bərpaolunan enerjinin payı 17,3 faiz təşkil edir.

Azərbaycan 3 əsas enerji şirkəti ilə anlaşma memorandumu və müvafiq müqa­vilələr imzalayıb. Onlara uyğun olaraq həm quruda, həm də dənizdə 25 qiqavat bərpaolu­nan günəş və külək enerjisin istehsal ediləcə­yi, bu həcmin 10 qiqavatının "Masdar" şirkə­ti, 12 qiqavatının "Fortescue" şirkəti üzərinə düşdüyü nəzərdə tutulub. "ACWA Power" şirkəti isə 2,5 qiqavat enerjinin istehsalı üzrə öhdəlik götürüb.

İstinadlar
----------

1. ↑  Alternativ enerji mənbələri Arxivləşdirilib 2021-10-22 at the Wayback Machine Bakı Dövlət Universiteti Ekologiya və Torpaqşünaslıq Fakültəsi
2. ↑  "Ötən il bərpaolunan enerji mənbələri üzrə quraşdırılmış gücün 70 faizi hansı ölkələrin payına düşüb?". 2022-03-25 tarixində arxivləşdirilib. İstifadə tarixi: 2019-06-17.
3. ↑  ""Təmiz ətraf mühit və yaşıl artım ölkəsi" milli prioritetdir" (az.). Xalq qəzeti. 26.12.2023. 13.04.2024 tarixində arxivləşdirilib.

| ⛭Ekologiya və təbiətin qorunması |
| --- |
| Ümumi | 
* Bioloji məhsuldarlıq
* Biomüxtəliflik
* Nəsil kəsilməsi
* Geoekologiya
* Ehtiyat
* Ekologiya tarixi
* Tətbiqi Ekologiya
* Təbiətin qorunması
* Davamlı inkişaf
* Ətraf mühitin etikası
* Ekoloji Ayaq İzi
* Böcək Ekologiyası
* Bitki Ekologiyası
* Ekosistem
* Envayromentalozm

 |
| Elmi qanunlar | 
* Hopkins Biyoklimatik Qanunu
* Məhdudlaşdırıcı amil qanunu
* Optimum Qanunu
* Shelfordun Tolerantlıq Qanunu

 |
| Qlobal ətraf mühit problemləri | 
* Brakonyerlik
* Atmosferin çirklənməsi
* Torpağın çirklənməsi
* Okeanın çirklənməsi
	+ dəniz dağıntıları
* Şirin suyun çirklənməsi
* Quraqlıq
* qlobal qaranlıq
* qlobal istiləşmə
* Meşələrin qırılması
* Ozon Dəlikləri
* Səhralaşma
* Dəniz səviyyəsinin qalxması
* Əhali problemi
* Nüvə çirklənməsi
* İşıq çirklənməsi
* Habitat Parçalanması
* Səs-küy çirklənməsi
* Ekoloji fəlakətlər
* Elektromaqnit çirklənməsi

 |
| Ətraf mühitin hüququ | 
* RoHS
* Vyana Konvensiyası
* Rio Bəyannaməsi
* Heyvanlar Qanunu
* Rusiyada Ətraf Mühit Qanununun tarixi
* Kyoto Protokolu
* Ətraf mühitə təsir vasitələrindən hərbi və ya başqa bir düşmən istifadəsinin qadağan edilməsi haqqında Konvensiya
* Beynəlxalq Ətraf Mühit Qanunu
* Civə haqqında Minamata Konvensiyası
* Montreal Protokolu
* ƏMTQ
	+ Ətraf mühitin qiymətləndirilməsi
* Birləşmiş Millətlər Təşkilatının İqlim Dəyişikliyinə dair Çərçivə Konvensiyası
* Ətraf Mühitin Təhlükəsizliyi
* Ekoloji Cinayətlər
* Ekosid

 |
| Ətraf mühitin siyasəti  və İqtisadiyyat | 
* İstehlakçılığa qarşı mübarizə
* Anti-plastik torba
* Yenilənə bilən mənbələr
* Yaşıl Bina
	+ Passiv ev
* Ətraf mühitin indeksi
* Tibbi ekologiya
* Üzvi əkinçilik
* Sənaye ekologiyası
* Zibil ayrılması
	+ Utilizasiya
* Sosial Ekologiya
* Sabit şəhər
* Teknoqayanizm
* Davamlı Nəqliyyat
* Ekodizayn
* Ekoloji Mədəniyyət
* Ekoloji turizm

 |
| Alternativ enerji | 
* Bioyanacaq
* Külək enerjisi
* Bərpa olunan enerji
* Geotermal enerji
* Günəş enerjisi
* Gelgit Gücü

 |
| Aksiyalar | 
* Gəl edək!
* Dünya Saatı
* Rusiyada Ekologiya ili
* İqlim üçün məktəb tətili

 |
| Ekoloji modelləşdirmə | 
* BİOS-3
* Biosfera-2

 |

|  |  |
| --- | --- |
|  Bu şablona bax   Lüğətlər və ensiklopediyalar | Böyük norveç · Britannica (onlayn) · Universalis |
| 

| Normativ yoxlama |
| --- |
| BNF: 119519625 · GND: 4068598-6 · LCCN: sh85112837 · Microsoft: 188573790 · NDL: 00970210 · SUDOC: 027491706 |

 |